Димитър Спасов
Пролет идва

chitanka.info

Уплаши се Мъглата сива.

Побягна, някъде се скри.

Гората тъмна, мълчалива

с зелена дреха се покри.

Игличка Пролетта си вдяна,

започна да бродира тя

и на еловата поляна

извеза цял букет цветя.

В тревата гъбка се показа.

Поточе припна с весел звън.

А Мечо на Мецана каза:

— Навън е топло. Стига сън.

Той бързо от леглото стана.

Събра приятели добри

и на еловата поляна

с тях почна весели игри.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.